Il-Belt ta' Bormla dejjem xettlet l-aħjar nies f'kull qasam sa mill-eqdem taż-żminijiet. F'kull qasam, kemm fix-xjenzi, il-letteratura, il-liġi, u l-ħajja Ekkleżjastika insibu l-isem ta' Bormliżi kbar. Numru ta' Bormliżi ħaddnu Ordijiet religjużi diversi u oħrajn saru qassisin. Ma jonqosx il-qasam tal-edukazzjoni kif ukoll dak tal-arti: l-iskultura u pittura. Fost dawn tal-aħħar, insibu lill-pittur Gianni Vella. Gianni Vella twiled fil-belt ta' Bormla nhar id-9 ta' Mejju 1885. Kien iben il-koppja Franġisk Vella u Marianna nċe Attard. Gianni tilef lil missieru meta kien għadu żgħir ħafna. Wara l-mewt ta' missieru, il-familja Vella nġabret ma' zijuh, Manwel. Dun Ġużepp, qassis ħabib tal-familja Vella, kien jammira ħafna liż-żagħżugħ Gianni għall- inklinazzjoni li-kellu lejn l-arti. Għalhekk, kien irrakkomandah lill-pittur Taljan Attilio Palombi li f'dik il-ħabta kien qiegħed ipitter is-saqaf tal-knisja Kolleġġata ta' San Pawl Nawfragu, il-Belt Valletta. Meta l-pittur Palombi ra l-ħerqa u l-kapaċità taż- żagħżugħ Malti daħħlu miegħu fix-xogħol tas-saqaf tal-knisja ta' San Pawl. Palombi introduċa lil Vella għat-teknika tal- i affresk. Tul dan iż-żmien li Vella ħadem ma' Palombi, 1 ħadem ukoll fuq xi affreski li kienu qed isiru f'xi knejjes f'Malta. Meta Attilio Palombi beda jmur lura minn għajneh qabbad lil Gianni Vella biex ikompli is-saqaf tal-knisja ta' San Pawl tal-Belt. Kien ġara, bħalma ġara lill-pittur Hvzler meta dan kien qed ipitter il-pala tal-altar tal-Madonna tas-Sukkors f'Santu Wistin, il-Belt. Hvzler beda jirtgħod u kien qabbad lill-pittur Ġużeppi Calleja biex ikompli x-xogħol hu. Fis-sena 1907, Gianni Vella mar Ruma biex jipperfezzjona ruħu fl-arti. Wara sar anki membru ta' din l-istess Accademia. Fost il-professuri, huwa kellu lil Mario Spinelli, lil S. Borgogelli u lil Bruschi. Dan tal-aħħar għandu żewġ kwadri laterali fil-kor ta' Santu Wistin, il-Belt. Fis-sena 1912 reġa' lura lejn Malta fejn fetaħ il-bortega tiegħu fi Triq San Duminku, il-Belt. Fis-sena 1913, ingħaqad fiż-żwieġ ma' Marija Chretien. Ta' min ikun jaf li Marija Chretien kienet oriġinarjament il-mudella tiegħu. Gianni Vella ma kienx biss pittur tajjeb, imma kien ipinġi karikaturi għall-ġurnal, Il-Ħmara. Fis-sena 1976 ġie mogħti l-medalja tad-deheb mill-Malta Societv of Arts, Manufacture and Commerce bħala għarfien tax-xogħol tiegħu. Gianni Vella għalaq għajnejh għas-sbuħija li toffri din l-art biex jibda jgawdi s-sbuħija li ħejja l-Mulej għal dawk li jħobbuh nhar it-3 ta' Settembru 1977 f'Buġibba. Il-fdalijiet tiegħu ttieħdu fiċ- Ċimiterju ta' Santa Marija Addolorata. Fil-mixja twila tiegħu ta' artista, Gianni Vella ħallielna ħafna xogħlijiet. Kif ġa għidna, Gianni Vella temm ix-xogħolijiet ta' Palombi għall-knisja ta' San Pawl, il-Belt. Hu għandu xogħlijiet fil-Gżira, għamel il-Koppla ta' San Franġisk, il-Belt, is-suffitt tal- Kattidral ta' Għawdex. Ħadem il-Qala u Ħal Tarxien fost l-oħrajn. Fost dawn ix-xogħolijiet nieħu dak li jsejħu kapolavur tiegħu, fosthom is-saqaf tal- knisja ta' Santu Wistin, il-Belt. Il-Patrijiet tal-Monasteru ta' Santu Wistin tal-belt Valletta, miġburin f'Kapitlu Konventwali taw ix-xogħol biex issir il-pittura tas-saqaf tal-knisja tagħhom lil Vella. Il-moħħ u l-ħsieb teologiku wara din il-pittura ta' Vella għal din il-knisja kien il-Baċċ. Tonna Barthet ħaseb ukoll għad-dekorazzjoni kif ukoll għad- deheb użat li inġib minn Franza. Il-Baċċillier Patri Tonin Tonna Barthet kien studjuż kbir ta' Santu Wistin. Tonna Barthet talab lil Vella jpitter l-apoteosi ta' Santu Wistin, Santu Wistin qed jagħti r-Regula lil diversi Ordnijiet Religjużi. Fil-ġnub tat-twieqi jinsabu qaddisin tal-Ordni Agostinjan. Fuq it-twieqi hemm il-ħajja ta' Kristu monocrome. Tnejn mill-pinnacchi tal-koppla li juru Sant' Ambroġ u San Tumas ta' Villanova. Tal-ewwel, jiġifieri San Ambroġ huwa immudellat fuq Patri Tonna li kien membru tal-Komunità tal-Belt. L-ieħor huwa il-Baċċ. P. Tonin Tonna Barthet, bħala rikordju talli ħa ħsieb jagħmel din il-pittura tas-saqaf tal- knisja. Il-pittura tal-koppla ta' Santu Wistin tal-Belt ma saritx flimkien mas-saqaf, imma wara. Meta l-Komunità ġiet biex tagħmel il-pittura tal-koppla, ippreżentaw ruħhom tlett artisti. L-ewwel wieħed kien it-taljan Monti. Dan ġa kellu fama kbira u għandu ħafna xogħlijiet f'Malta. It-tieni wieħed kien il-pittur Żebbuġi, Lazzru Pisani, li kien għamel id-dekorazzjoni tas-saqaf fis-sena 1925 u pitter ukoll il-pala tal-altar taċ-Ċintura ta' Santu Wistin, il-Belt. It-tielet wieħed kien il-Bormliż Gianni Vella. Il-Komunità ma qagħdetx tqis l-offerta vantaġġjuża, imma riedet u xtaqet li s-saqaf tal-koppla b'kollox ikun ta' pittur wieħed. Għalhekk, iddeċidew u qabbdu lil Gianni Vella biex jagħmel il-pittura tal-koppla huwa wkoll kif hekk sar. Gianni Vella kien talab għax xogħol tal-koppla 250 Sterlina. Meta l-knisja ta' Santu Wistin tal-Belt intlaqtet fit-Tieni Gwerra Dinjija, nhar Sibt il-Għid ta' 1942, eżattament fl-4 ta' April, biċċa mill-pittura tas-saqaf inqerdet. Wara t-Tieni Gwerra Dinjijja saru t-tiswijiet meħtieġa u tqabbad Gianni Vella biex jerġa' jagħmel il-pittura nieqsa. Ir-restawr sar taħt it-tmexxija tal-perit Edgar Grech li kien rifed il-koppla u Ġużeppi Sammut minn Birkirkara li mexxa l-istess bini.